Man brand dood in voertuigDie motor waarin die man verkool het. Foto: Verskaf ŉ Onbekende man het Dinsdag in die vroeë oggendure in ŉ motor doodgebrand ná ŉ botsing met ŉ vragmotor op die N1 naby Ventersburg in die Vrystaat. Sers. Mamello Mokhuoane, polisiewoordvoerder, het gesê die ongeluk het omstreeks 00:15, sowat 5km buite die dorp plaasgevind. “Die bestuurder van ŉ Hyundai i10 het na bewering ŉ U-draai op die snelweg gedoen toe ŉ aankomende vragmotor daarteen gebots het,” het Mokhuoane gesê. “Die Hyundai is ná die impak meters ver deur die vragmotor gesleep voordat dit tot stilstand gekom het. Die motor het aan die brand geslaan met die bestuurder steeds daarin.” Mokhuoane het gesê die man se liggaam is onherkenbaar verbrand. Die bestuurder van die vragmotor is nie beseer nie. Die Venterburg-polisie ondersoek die voorval.